
Nr. SC2020 – 9293/27.04.2020
Referat de aprobare a proiectului de hotărâre
Privind aprobarea atribuirii în folosinţă gratuită a materialelor, bunurilor şi serviciilor necesare funcţionării sistemului modular medical de izolare din municipiul Timişoara, 

în contextul actual de răspândire şi creştere la nivel naţional a numărului 

cazurilor de infecţie cu COVID – 19 către Spitalul Clinic Militar de Urgenţă 

„Dr. Victor Popescu” Timişoara
1. Descrierea situaţiei actuale
În prezent, în România este prelungită starea de urgenţă prin Decretul Preşedintelui României nr. 240/14.04.2020, în contextul actual de răspândire şi creştere la nivel naţional a numărului cazurilor de infecţie cu COVID – 19.

Din acest motiv a fost instalat Sistemul Modular Medical de Izolare şi Tratament în municipiul Timişoara şi amplasat în incinta Stadionului CFR. În acest spaţiu vor fi internaţi şi trataţi pacienţi infectaţi cu COVID – 19, având în vedere contextul actual al pandemiei cu acest virus.
Având în vedere această situaţie, Instituţia Prefectului Judeţului Timiş a transmis adresa nr. 3747/S2/22.04.2020, înregistrată la Primăria municipiului Timişoara cu nr. SC2020 – 9122/22.04.2020, prin care solicită acordarea sprijinului Primăriei Municipiului Timişoara în ceea ce priveşte asigurarea de materiale şi bunuri aşa cum au fost solocitate acestea de către Spitalul Clinic Militar de Urgenţă „Dr. Victor Popescu”, responsabil de instalarea şi funcţionarea Sistemului Modular Medical de Izolare şi Tratament în municipiul Timişoara
2. Schimbări preconizate şi rezultate aşteptate

Se vizează ca prin implicarea Primăriei municipiului Timişoara să se asigure sprijin Spitalului Clinic Militar de Urgenţă „Dr. Victor Popescu”, care gestionează sistemul modular, să se asigure materiale, bunuri, servicii pentru buna funcţionare a Sistemul Modular Medical de Izolare şi Tratament.
 3. Concluzii        
Urmare a celor prezentate mai sus, consider oportună promovarea Proiectului de hotărâre privind aprobarea atribuirii în folosinţă gratuită a materialelor, bunurilor şi serviciilor necesare funcţionării sistemului modular medical de izolare din municipiul Timişoara, în contextul actual de răspândire şi creştere la nivel naţional a numărului cazurilor de infecţie cu COVID – 19 către Spitalul Clinic Militar de Urgenţă „Dr. Victor Popescu” Timişoara şi îl supun spre dezbatere şi aprobare Consiliului Local al Municipiului Timişoara. 

